CELEX: 62013TN0174
Language: el
Date: 2013-01-15 00:00:00
Title: Υπόθεση T-174/13 P: Αναίρεση που άσκησε στις 25 Μαρτίου 2013 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 15 Ιανουαρίου 2013 στην υπόθεση F-27/11, BO κατά Επιτροπής

8.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 164/19
            
         Αναίρεση που άσκησε στις 25 Μαρτίου 2013 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 15 Ιανουαρίου 2013 στην υπόθεση F-27/11, BO κατά Επιτροπής
   (Υπόθεση T-174/13 P)
   2013/C 164/34
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: J. Currall και D. Martin)
   
      Αντίδικος κατ’ αναίρεση: ΒΟ (Αμμάν, Ιορδανία)
   
      Αιτήματα της αναιρεσείουσας
   
   Η αναιρεσείουσα ζητεί από το Γενικό Δικαστήριο:
   
               —
            
            
               να αναιρέσει την απόφαση που εξέδωσε το Δικαστήριο Δημόσιας Διοίκησης στις 15 Ιανουαρίου 2013 στην υπόθεση F-27/11, BO κατά Επιτροπής,
            
         
               —
            
            
               να απορρίψει την προσφυγή του ΒΟ στην υπόθεση F-27/11 και να τον καταδικάσει στα δικαστικά έξοδα της σχετικής διαδικασίας,
            
         
               —
            
            
               να αποφασίσει ότι κάθε διάδικος θα φέρει τα δικαστικά έξοδα στα οποία υποβλήθηκε στο πλαίσιο της παρούσας διαδικασίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως, η Επιτροπή προβάλλει έναν και μοναδικό λόγο αντλούμενο από παράβαση του άρθρου 19 των Κοινών διατάξεων σχετικά με την κάλυψη των κινδύνων ασθενείας των υπαλλήλων της Ευρωπαϊκής Ένωσης καθώς και του σημείου 2.5 του κεφαλαίου 12, με τίτλο «Έξοδα μεταφοράς», το οποίο περιλαμβάνεται στον τίτλο ΙΙ της αποφάσεως της Επιτροπής, της 2ας Ιουλίου 2007, που ορίζει γενικές διατάξεις εφαρμογής σχετικά με την επιστροφή ιατρικών εξόδων, στο μέτρο που το Δικαστήριο ΔΔ κακώς δεν έκρινε ότι η δεύτερη αυτή διάταξη, η οποία προβλέπει περιπτώσεις μη αποδόσεως των εξόδων μεταφοράς, πρέπει να ερμηνεύεται στενά.